b'\n_START_ARTICLE_\nPeter Mansfield\n_START_SECTION_\n\xc5\xbdivljenjepis\n_START_PARAGRAPH_\nPeter Mansfield je leta 1959 diplomiral iz fizike na Univerzi v Londonu, kjer je tri leta pozneje iz istega podro\xc4\x8dja tudi doktoriral. Po dvoletnem podoktorskem izpopolnjevanju na Univerzi Illinoisa (ZDA) se je leta 1964 zaposlil na Univerzi v Nottinghamu (Zdru\xc5\xbeeno kraljestvo). Velja za pionirja slikanja z jedrsko magnetno resonanco, danes uveljavljeno neinvazivno tehniko v medicinski diagnostiki. V delu, objavljenem leta 1973, je s sodelavci opisal uporabo gradienta magnetnega polja za slikanje z magnetno resonanco. Leta 1976 je razvil izpopolnjeno tehniko, s katero lahko naenkrat slikamo celo rezino. Za svoja dela je prejel \xc5\xa1tevilna priznanja, med drugim leta 1993 plemi\xc5\xa1ki naziv in leta 2003 Nobelovo nagrado za fiziologijo ali medicino.'